32002R0265
L 043/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 265/2002 НА КОМИСИЯТА
от 13 февруари 2002 година
за изменение на Регламент (ЕИО) № 2742/90 относно определяне на подробни правила за прилагане на Регламент (ЕИО) № 2204/90 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2204/90/ЕО на Съвета от 24 юли 1990 г. за определяне на допълнителни общи правила относно общата организация на пазара на мляко и млечни продукти по отношение на сиренето (1), изменен с Регламент (ЕО) № 2583/2001 (2), и по-специално член 5 от него,
като има предвид, че:
(1)
Член 3, параграф 3 от Регламент (ЕИО) № 2204/90 предвижда санкция в случаите, в които казеини и/или казеинати се използват без разрешение при производството на сирене. Санкцията на Общността е равна на 110 % от разликата между стойността на обезмасленото мляко, необходимо за производството на 100 kg казаеини и/или казеинати, образуваща се от пазарната цена за обезмаслено сухо мляко, от една страна, и пазарната цена за казаеини и казенати, от друга страна.
(2)
Член 4, параграф 1 от Регламент (ЕИО) № 2742/90 на Комисията (3), последно изменен с Регламент (ЕО) № 78/96 (4), определя сумата, дължима за количествата казеини и/или казеинати, които се използват без разрешение при производството на сирене, на 183 EUR за 100 kg, като отчита цените за казеини и казеинати, установени на пазарите през втората половина на 1995 г. Тази сума следва да бъде намалена с оглед на пазарната цена на обезмасленото сухо мляко и пазарната цена на казеини и казеинати, установени през последното тримесечие на 2001 г.
(3)
Цените, установени на пазарите през последното тримесечие на 2001 г., са 206,96 EUR за 100 kg обезмаслено мляко и 562,00 EUR за 100 кг казеини и казеинати.
(4)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Член 4, параграф 1 от Регламент (ЕИО) № 2742/90 се заменя със следното:
„1. Сумата, дължима в съответствие с член 3, параграф 3 от Регламент (ЕИО) № 2204/90, е 65,00 EUR за 100 kg казеини и/или казеинати, като отчитат цените на обезмасленото сухо мляко и на казеините и казеинатите, установени на пазара през последното тримесечие на 2001 г.“
Член 2
Настоящият регламент влиза в сила на петия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 февруари 2002 година.